
Vienošanās Nr.1
pie 2024. gada 2. decembra pakalpojuma līguma 
Nr. LM2024/34-2-02/87 
Pakalpojuma līgums par sociālās apdrošināšanas sistēmas 
ilgtermiņa prognozēšanas rīka programmnodrošinājuma izstrādi un ieviešanu 

	
	
Elektroniskā dokumenta parakstīšanas datums
ir pēdējā pievienotā droša elektroniskā paraksta un laika zīmoga datums




Labklājības ministrija, reģistrācijas numurs 90000022064, valsts sekretāra vietnieces Diānas Jakaites personā, kura rīkojas saskaņā ar Labklājības ministrijas 2022.gada 28.jūnija rīkojumu Nr. 1/AF “Par Eiropas Savienības Atveseļošanas un noturības mehānisma plāna 3.1.2.2.i. investīcijas “Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai” projekta atbildīgās amatpersonas noteikšanu un vadības grupas izveidošanu”, (turpmāk – Pasūtītājs) no vienas puses, un
 SIA “Codex”, reģistrācijas numurs 50203160401, tās valdes priekšsēdētāja Ulda Semeikas personā, kurš (-a) rīkojas saskaņā ar  statūtiem (turpmāk - Piegādātājs), no otras puses, abi turpmāk kopā saukti – Puses, bet katrs atsevišķi – Puse, 
pamatojoties uz 2024. gada 2. decembrī savstarpēji noslēgtā līguma Nr. LM2024/34-2-02/87  (turpmāk – Līgums), 14.5. apakšpunktu, 10.11.3. un 10.11.4. apakšpunktu, ņemot vērā:

· Centrālā statistikas pārvaldes (turpmāk – Pārvalde) 2025. gada 23. oktobra vēstuli Nr.0100-10/2025/745 par atteikšanos no turpmākas līdzdalības Pasūtītāja īstenotajā Atveseļošanas un noturības mehānisma plāna investīcijas “Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai” projektā (turpmāk – Projekts);
· Pasūtītājs ir piekritis Pārvaldes lēmumam par atteikšanos no dalības, lai novērstu Projekta īstenošanas kavējuma risku un nodrošinātu tā pabeigšanu noteiktajā termiņā;
· atteikšanās no tālākas līdzdalības kopumā neietekmēs Projekta mērķi, proti, netiks apdraudēta vai citādi ietekmēta prognozēšanas rīka izstrāde;
· Piegādātāja 2025. gada 28. novembra vēstuli nr. 150, kurā norādīts, ka Piegādātājs ir konstatējis vairākus objektīvus faktorus, kas ir radījuši nepieciešamību pārplānot izstrādes posmus: faktiskā Pārvaldes funkcionalitātes izslēgšana no projekta tvēruma pēc tās sākotnējās integrācijas sistēmas arhitektūrā radījuši nepieciešamību veikt atbilstošu pārprojektēšanu, tajā skaitā – loģikas korekcijas, komponentu atsaisti un testēšanas scenāriju pārplānošanu, tādējādi ietekmējot izpildes grafiku bez Piegādātāja vainojamas rīcības. Minētie apstākļi ir radušies pēc Līguma noslēgšanas, un tos Piegādātājs nevarēja ne paredzēt, ne novērst. Tie būtiski ietekmē Līguma izpildes procesu un nav kvalificējami kā Piegādātāja pārkāpums vai nolaidība.
· Līguma 10.11.3. un 10.11.4.apakšpunkts nosaka tos gadījumus, kādos Puses drīkst veikt būtiskus Līguma grozījumus, atbilstoši Publisko iepirkumu likuma 61. pantā noteiktajā kārtībai:
un pamatojoties uz Publisko iepirkumu likuma 61. panta trešās daļas 1.punktu, Puses noslēdz šādu vienošanos (turpmāk - Vienošanās):
Puses vienojas:
1. Samazināt sociālās apdrošināšanas sistēmas ilgtermiņa prognozēšanas rīka programmnodrošinājuma izstrādes un ieviešanas (visas darbības līdz prognozēšanas rīka ieviešanai produkcijā, tajā skaitā visu licenču iegāde no trešajām pusēm, ja piedāvātajam risinājumam tādas nepieciešamas) izmaksas par EUR 8 700 (astoņi tūkstoši septiņi simti euro un 00 centi) bez PVN. Noteikt, ka Piegādātājam ir saistoša Tehniskās specifikācijas aprakstošā daļa un biznesa procesu un lietotājstāstu sadaļa tikai tiktāl, ciktāl tā neattiecas uz Pārvaldes lomas un uzkrāto pensiju tiesību/saistību novērtējuma procesu aprakstu un apstiprināt Tehnisko specifikāciju Vienošanās  pielikumā noteiktajā redakcijā,  un
 izteikt Līguma 1.3.  punktu un 1.3.1. apakšpunktu šādā redakcijā: 
“1.3.	Līguma kopējā summa Līguma darbības laikā nedrīkst pārsniegt EUR 456 800,00  (četri simti piecdesmit seši tūkstoši astoņi simti euro un 00 centi) un pievienotās vērtības nodoklis 21% (divdesmit viena procenta) apmērā (turpmāk – PVN), t.i., EUR 95 928,00 (deviņdesmit pieci tūkstoši deviņi simti divdesmit astoņi euro un 00 centi), kas kopā ir EUR 552 728,00 (pieci simti piecdesmit divi tūkstoši septiņi simti divdesmit astoņi euro un 00 centi), turpmāk – Līguma summa, tai skaitā:

1.3.1.	Programmnodrošinājuma izstrāde un ieviešana (visas darbības līdz Programmnodrošinājuma ieviešanai produkcijā, EUR 438 800,00 (četri simti trīsdesmit astoņi tūkstoši astoņi simti euro un 00 centi) un PVN, t.i., EUR 92 148,00 (deviņdesmit divi tūkstoši viens simts  četrdesmit astoņi euro un 00 centi), kas kopā ir EUR 530 948,00 (pieci simti trīsdesmit  tūkstoši deviņi simti četrdesmit astoņi euro un 00 centi).”

2. pagarināt Līguma izpildes termiņu par 25 (divdesmit piecām) darba dienām un izteikt Līguma 1.1. punktu šādā redakcijā:
“1.1. Pasūtītājs uzdod, un Piegādātājs apņemas atbilstoši Līguma 1.pielikumam “Tehniskā specifikācija – tehniskais piedāvājums” (turpmāk – Tehniskā specifikācija) izstrādāt un ieviest sociālās apdrošināšanas sistēmas ilgtermiņa prognozēšanas rīka programmnodrošinājumu (turpmāk – Programmnodrošinājums)  ne vēlāk kā 12 (divpadsmit) mēnešu un  25 (divdesmit piecu) darba dienu laikā no Līguma noslēgšanas brīža.”

3. Pārējie Līguma noteikumi paliek spēkā nemainīgā redakcijā un ir Pusēm saistoši. 
4. Vienošanās stājas spēkā ar tās abpusējas parakstīšanas brīdi un ir Līguma neatņemama sastāvdaļa.
5. Vienošanās sagatavota  latviešu valodā uz 3 (trīs) lapām un parakstīta ar drošu elektronisko parakstu, kas satur laika zīmogu. Vienošanās abpusējas parakstīšanas datums ir pēdējā parakstītāja pievienotā droša elektroniskā paraksta un tā laika zīmoga pievienošanas datums.
[bookmark: _Hlk215506561]6. Vienošanai tās parakstīšanas brīdī tiek pievienots pielikums (Tehniskā specifikācija), kas ir Vienošanās neatņemama sastāvdaļa.
7. Pušu rekvizīti un paraksti:

	Pasūtītājs:
Labklājības ministrija 
Reģ. Nr. 90000022064
Skolas iela 28, Rīga, LV-1331
Banka: Valsts Kase
Kods: TRELLV22
Konts: LV16TREL218039613200B
	Izpildītājs:
Sabiedrība ar ierobežotu atbildību 
“Codex”
Malduguņu iela 2, Mārupes novads, 
Mārupe, LV-2167
Banka: Luminor Bank AS Latvijas filiāle 
Kods: RIKOLV2X
Konts: LV11RIKO0000085958494

	
Valsts sekretāra vietniece 
Diāna Jakaite

	
 Valdes priekšsēdētājs                   
Uldis Semeiks

